Ǹkɔ́bɔ̄ Ńtondôbə: Mayi dúgán kom ńnam, mayi tə́lē bílíg bí ngáman sanda. 9Mayi dzó ai mim̀bog nâ: «Kwíán !» Ma ai ébá yā díbi nâ: "Á éngə̄ngə́ŋ !" Ai zěn ésə, bâyi dí, tɔ á miǹkǒl á yób, bidí bí yanga bɔ́. 10Bâyǐ kig bǎd wōg zie ngə́ ekódé, tɔ vyǎn tɔ ndúgúdu, təge bɔ́ dzimbi, amú ényɔ̄ a mvaman ai bɔ́ a yi bɔ́ lə́dē zēn bitam mə́ndím ású yə̄ nâ bə́ vɔ́li engɔŋ. 11Á miǹkǒl mísə, mayi túb zěn, míńdzɔ́ŋ mí mān fə dzálaban. 12Ḿbɔ̄ bá básó óyǎb, bəvɔ́g bə́ sɔ̂g âkoé ai á ńyīmbi, ébá bə́ sɔ̂g á ńkiɛ́ á sí Asuaŋ.